Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Adolfo Araiz Flamarique jaunak egindako galderaren erantzuna, Foru Diputazioak emana, Foruzaingoak Irunberrin 2020ko abuztuaren 15ean egindako salaketa-buletinei buruzkoa. Galdera 2020ko urriaren 23ko 115. Nafarroako Parlamentuko Aldizkari Ofizialean argitaratu zen.

Iruñean, 2020ko azaroaren 23an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako Adolfo Araiz Flamarique jaunak idatziz erantzuteko galdera bat egin du (PES-00262). Haren bidez, honako informazio hau eskatzen dio Nafarroako Gobernuari:

2020ko abuztuaren 15ean, Foruzaingoko agenteek zenbait ibilgailutako jabeen aurkako salaketa-buletinak bete zituzten Irunberrin.

Gauzak horrela, honako hau jakin nahi dugu:

– Agente horiek zenbat salaketa-buletin egin zituzten Irunberrin abuztuaren 15ean?

– Salaketa-buletin horietako zenbat igorri zitzaizkion Irunberriko udalari, bera baita zehapenak ezartzeko administrazio eskuduna?

– Salaketa-buletinen bat ez zitzaion udalari igorri beste administrazio bat izateagatik zehapenak ezartzeko administrazio eskuduna? Hala baldin bada, zenbat buletin ez ziren udalera igorri eta zer beste administraziotara igorri ziren?

Lehendakaritzako, Berdintasuneko, Funtzio Publikoko eta Barneko Departamentuak, goian egindako idatzizko galderari erantzunez, adierazi behar du ezen, administrazio-espedienteak izapidetzen dituzten unitateei kontsulta egin ondoren, abuztuaren 15ean, Zangozako Foruzaingoak 3 administrazio-salaketa (AY3633 / AY6192 / AY3855) aurkeztu zituela Zirkulazio Erregelamendu Orokorra hausteagatik.

Era berean, espediente horiek abuztuaren 18an eraman ziren Iruñeko Foru Poliziaren Administrazio Kudeaketako Taldera, zehazki Trafikoa eta Bide Segurtasuna Izapidetzeko Unitatera. Abuztuaren 21ean, espediente horiek postaz bidali ziren Irunberriko Udalera.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko azaroaren 23an

Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía